《黄山松石歌寄金仁叔将军兼索子湘和》
清代·宋荦

黄山松石天下无，好事往往绘作图。千岩万树不到眼，刻意摹写徒区区。

茸城将军胸次别，远道移取来崎岖。石一拳耳俨千仞，松不满尺盘两株。

盛以巨盎置铃阁，珍比七尺红珊瑚。今年移镇向闽海，临行辍赠及老夫。

鸭觜船载入廨舍，宾客咋舌儿童呼。吟窝得此良不俗，大笑今我官岂粗。

南荣相对坐竟日，看山读画同欢娱。石也以松为毛发，松亦以石为肌肤。

芙蓉一片忽堕地，陵峦宛转秀色殊。扰龙双干双麈尾，千霄之势当前俱。

晋卿倘见定豪夺，柴桑或抚还惊吁。丛桂疏梅助清致，何烦命驾穷天都。

将军雅意应有报，几回欲赋还踟蹰。今晨鼓兴了此债，属和火急催髯苏。

作者简介：宋荦（1634年～1714年），字牧仲，号漫堂、西陂、绵津山人，晚号西陂老人、西陂放鸭翁。汉族，河南商丘人。官员、诗人、画家、文物收藏家。“后雪苑六子”之一。宋荦与王士祯、施润章等人同称“康熙年间十大才子”。康熙五十三年（1714年），宋荦奉诣入京师为康熙皇帝贺寿，被加官为太子少师，复赐以诗，回到家乡商丘。九月十六日卒，享年八十岁。康熙下旨赐祭葬于其家乡商丘，祟祀名宦乡贤，葬于西陂别墅（今大史楼村）。